CELEX: 62021CN0620
Language: sk
Date: 2021-10-06 00:00:00
Title: Vec C-620/21: Návrh na začatie prejudiciálneho konania, ktorý podal Vărchoven administrativen săd (Bulharsko) 6. októbra 2021 – „Momtrade Ruse“ OOD/ Direktor na Direkcija „Obžalvane i danačno osiguritelna praktika“ Varna pri Centralno upravlenie na Nacionalnata agencija za prichodite

17.1.2022   
            
            
               SK
            
            
               Úradný vestník Európskej únie
            
            
               C 24/17
            
         
      Návrh na začatie prejudiciálneho konania, ktorý podal Vărchoven administrativen săd (Bulharsko) 6. októbra 2021 – „Momtrade Ruse“ OOD/ Direktor na Direkcija „Obžalvane i danačno osiguritelna praktika“ Varna pri Centralno upravlenie na Nacionalnata agencija za prichodite
      (Vec C-620/21)
      (2022/C 24/22)
      Jazyk konania: bulharčina
      
         Vnútroštátny súd, ktorý podal návrh na začatie prejudiciálneho konania
      
      Vărchoven administrativen săd
      
         Účastníci konania pred vnútroštátnym súdom
      
      
         Navrhovateľka v konaní o kasačnom opravnom prostriedku a odporkyňa v konaní o vzájomnom kasačnom opravnom prostriedku:„Momtrade Ruse“ OOD
      
         Odporca v konaní o kasačnom opravnom prostriedku a navrhovateľ v konaní o vzájomnom kasačnom opravnom prostriedku: Direktor na Direkcija „Obžalvane i danačno osiguritelna praktika“ Varna pri Centralno upravlenie na Nacionalnata agencija za prichodite
      
         Prejudiciálne otázky
      
      
                  1.
               
               
                  Môže sa na základe článku 132 ods. 1 písm. g) smernice o DPH (1) obchodná spoločnosť, ktorá je zaregistrovaná ako poskytovateľ sociálnych služieb v členskom štáte (v tomto prípade v Bulharsku), odvolávať na toto ustanovenie s cieľom uplatniť si oslobodenie od dane za sociálne služby, ktoré poskytla fyzickým osobám, ktoré sú štátnymi príslušníkmi iných členských štátov, na území týchto štátov? Je pre odpoveď na túto otázku relevantná tá skutočnosť, že príjemcov služieb sprostredkovali poskytovateľovi obchodné spoločnosti, ktoré sú zaregistrované v členských štátoch, v ktorých boli tieto služby poskytnuté?
               
            
                  2.
               
               
                  V prípade kladnej odpovede na prvú otázku, na základe akých kritérií a podľa akých právnych predpisov, podľa bulharského a/alebo rakúskeho a nemeckého práva, sa má na účely výkladu a uplatnenia uvedených ustanovení práva Únie posúdiť, či je kontrolovaná spoločnosť „uznaná za subjekt sociálnej povahy“ a či sa považuje za preukázané, že ide o služby „úzko súvisiace so sociálnou starostlivosťou alebo činnosťou v oblasti sociálneho zabezpečenia“?
               
            
                  3.
               
               
                  Postačuje v zmysle tohto výkladu registrácia obchodnej spoločnosti ako poskytovateľa sociálnych služieb v zmysle vnútroštátnych právnych predpisov na to, aby sa táto spoločnosť považovala za „subjekt sociálnej povahy“?
               
            
         (1)  Smernica Rady 2006/112/ES z 28. novembra 2006 o spoločnom systéme dane z pridanej hodnoty (Ú. v. EÚ L 347, 2006, s. 1).